കാലത്തിനൊപ്പമാണ് കോട്ടയം മെഡിക്കല് കോളജ്! കരള് മാറ്റിവയ്ക്കല് ശസ്ത്രക്രിയയ്ക്കും സംവിധാനം ഒരുങ്ങുന്നു 40 ലക്ഷം രൂപം ചെലവുവരുന്ന ശസ്ത്രക്രിയ ഇവിടെ സൗജന്യം കോട്ടയം: ആധുനിക ചികിത്സാ സംവിധാനങ്ങളുമായ കാലത്തിനൊപ്പമാണ് കോട്ടയം മെഡിക്കല് കോളജ്. ഹൃദയം മാറ്റിവയ്ക്കല് ശസ്ത്രക്രിയ വിജയകരമായി നടത്തിയതിനു പിന്നാലെ മെഡിക്കല് കോളജില് ഇനി കരള് മാറ്റിവയ്ക്കല് ശസ്ത്രക്രിയയ്ക്കും സംവിധാനമൊരുങ്ങുന്നു. സര്ക്കാര് ആശുപത്രികളില് തിരുവനന്തപുരം മെഡിക്കല് കോളജില് മാത്രമാണു കരള്മാറ്റിവയ്ക്കല് നടന്നത്. കോട്ടയം മെഡിക്കല് കോളജില് സൗകര്യം ഒരുക്കുന്നതോടെ സ്വകാര്യ ആശുപത്രികളില് 40 ലക്ഷം രൂപം ചെലവുവരുന്ന ശസ്ത്രക്രിയ സൗജന്യമായി ചെയ്യാനാണ് ശ്രമിക്കുന്നതെന്ന് പ്രിന്സിപ്പില് ഡോ. പി.കെ. ജയകുമാര് പറഞ്ഞു. ഇതിനായി മൂന്നു മൊഡുലാര് തിയറ്ററുകള് മെഡിക്കല് കോളജില് സജ്ജമാക്കിവരികയാണ്. നിലവില് അഞ്ചു രോഗികളാണു കരള് മാറ്റിവയ്ക്കലിനു മെഡിക്കല് കോളജില് രജിസ്റ്റര് ചെയ്തിട്ടുള്ളത്. അത്യാഹിതവിഭാഗത്തില് എമര്ജന്സി ചികിത്സാ സൗകര്യവും നവജാത ശിശുചികിത്സാ വിഭാഗവും ഉടന് സജ്ജമാക്കും. എല്ലാ ജീവനക്കാര്ക്കും തീപിടിത്ത സാധ്യതകള് തടയുന്നതിനുള്ള പരിശീലനം നല്കുമെന്നും ഡോ. ജയകുമാര് പറഞ്ഞു. The post കാലത്തിനൊപ്പമാണ് കോട്ടയം മെഡിക്കല് കോളജ്! കരള് മാറ്റിവയ്ക്കല് ശസ്ത്രക്രിയയ്ക്കും സംവിധാനം ഒരുങ്ങുന്നു 40 ലക്ഷം രൂപം ചെലവുവരുന്ന ശസ്ത്രക്രിയ ഇവിടെ സൗജന്യം appeared first on RashtraDeepika.